ໂລກພວມປະສົບກັບ ໄພທໍາມະຊາດຫລາຍຂຶ້ນ ຍ້ອນສະພາວະໂລກຮ້ອນ (ເບິ່ງວີດິໂອພາສາລາວ)
ອາກາດທີ່ຮ້ອນເອົ້າຂຶ້ນ ໄດ້ສ້າງຄວາມປັ່ນປ່ວນ ດ້ານດິນຟ້າອາກາດ ແລະກໍ່ໃຫ້ເກີດໄພທໍາມະຊາດຂຶ້ນ ຢູ່ໃນທົ່ວໂລກ.
ໃນເວລານີ້ ສະພາວະແຫ້ງແລ້ງ ໄພນໍ້າຖ້ວມ ແລະໄຟປ່າ ກໍາລັງສ້າງຄວາມເສຍຫາຍຢ່າງ ມະຫາສານຢູ່ໃນຫລາຍໆພາກສ່ວນຂອງໂລກ ແລະ ພວກນັກວິທະຍາສາດ ໄດ້ພາກັນເຕືອນ ເຖິງສະພາບອາກາດທີ່ຈະຮຸນແຮງຍິ່ງຂນໄປອີກ ຂະນະທີ່ໂລກຮ້ອນເອົ້າຂນ ຍ້ອນການປ່ຽນ ແປງຂອງດິນຟ້າອາກາດນັ້ນ ນັກຂ່າວວີໂອເອ Suzanne Presto ມີລາຍງານເລຶ່ອງນີ້ ຊຶ່ງດາຣາຈະນໍາມາສະເໜີທ່ານ ໄຟປ່າໄດ້ບັງຄັບໃຫ້ປະຊາຊົນຫລາຍພັນຄົນ ຕ້ອງຍົກຍ້າຍໜີອອກຈາກບ້ານເຮືອນຂອງ ພວກເຂົາເຈົ້າ ໃນເຂດພາກເໜືອຂອງຄານາດາ ສ່ວນໃນເຂດພາກໃຕ້ຂອງສະຫະລັດ ແມ່ນໍ້າ Mississippi ທີ່ໄຫລລົ້ນຝັ່ງ ແລະພວກ ແມ່ນໍ້າທີ່ເປັນສາຂາຂອງແມ່ນໍ້າສາຍນີ້ ໄດ້ໄຫລຖ້ວມປະຊາຄົມຕ່າງໆໃນຫລາຍລັດ ທີ່ປະເທດຈີນ ສະພາວະແຫ້ງແລ້ງກໍາລັງຂົ່ມຂູ່ໃຫ້ທາງການຈີນ ຕ້ອງໄດ້ອັດຫລາຍໆຊ່ວງ ຂອງແມ່ນໍ້າແຢງຊີ ບໍ່ໃຫ້ພວກກໍ່າປັ່ນບັນທຸກສິນຄ້າແລ່ນຂຶ້ນລົງໄດ້ເພາະວ່ານໍ້າຕຶ້ນເກີນໄປ ແລະຝົນຕົກໜັກທີ່ລັດ Sucre ຂອງໂຄລໍາເບຍ ໄດ້ເອົາຊີວິດໄປຫລາຍຄົນ ແລະສ້າງຄວາມ ຫາຍະນະໃຫ້ແກ່ບ້ານເຮືອນຫລາຍໆຫລັງ ໂຮມທັງຂອງນາຍຟີລິບເປ ແອສໂກບາຣ໌ (Filipe Escobar) ທີ່ກ່າວວ່າ ຕໍ່ໜ້າສະພາບການດັ່ງກ່າວນີ້ ພວກຜູ້ນໍາກຸ່ມ G-8 ຫລືກຸ່ມ 8 ປະເທດຈະເລີນອຸດສາຫະກໍາ ໄດ້ໄປເຕົ້າໂຮມປະຊຸມກັນໃນອາທິດແລ້ວນີ້ ທີ່ເມືອງຕາກອາກາດງາມໆແຫ່ງນຶ່ງໃນແຂວງ Normany ປະເທດຝຣັ່ງ ຊື່ງຢູ່ທີ່ນັ້ນ ພວກຜູ້ນໍາເຫລົ່ານີ້ໄດ້ປຶກສາຫາລືກັນເລຶ່ອງການຈໍາກັດ ການປ່ອຍຄວັນອາຍເສຍ ເຂົ້າສູ່ບັນຍາກາດຂອງໂລກ ເພື່ອຄວາມພະຍາຍາມຄວບຄຸມການ ປ່ຽນແປງຂອງດິນຟ້າອາກາດນັ້ນ ຢ່າງໃດກໍຕາມ ທ່ານ Kumi Naidoo ຜູ້ອໍານວຍບໍລິ ຫານຂອງອົງການອະນຸລັກສິ່ງແວດລ້ອມ Greenpeace ກ່າວວ່າ “ແຕ່ກໍຍັງຈໍາເປັນຕ້ອງ ມີການປະຕິບັດງານ ຫລາຍເພີ່ມຂຶ້ນອີກຢູ່" ຊື່ງທ່ານກ່າວຕໍ່ໄປວ່າ: ພວກນັກວິທະຍາສາດກ່າວວ່າ ກິດຈະກໍາທີ່ທັນສະໄໝຕ່າງໆໃນ ວົງການອຸດສາຫະກໍາ ແມ່ນໄດ້ ຍົກລະດັບຄວາມໜາແໜ້ນຂອງ ແກສຄາບອນ ໄດອ໊ອກໄຊດ໌ ແລະແກສເມເທນ ຢູ່ໃນບັນຍາ ກາດຂອງໂລກຂຶ້ນ ຊຶ່ງແກສສອງ ຢ່າງນີ້ມີຜົນກະທົບທີ່ພາໃຫ້ເກີດ ແກສເຮືອນແກ້ວ ແລະເຮັດໃຫ້ ໂລກຮ້ອນເອົ້າຂຶ້ນ ຫລືກໍ່ໃຫ້ເກີດ ສະພາວະໂລກຮ້ອນ ທີ່ເອີ້ນກັນ ວ່າ Global warming ນັ້ນ ທ່ານນາງ Heidi Cullen ນັກ ອາກາດວິທະຍາ ຫລືຊ່ຽວຊານ ດ້ານອາກາດ ຖິ້ມໂທດໃສ່ການ ປ່ຽນແປງຂອງດິນຟ້າອາກາດ ວ່າເປັນຕົ້ນເຫດຂອງການຖີບຂຶ້ນໂດຍທົ່ວໄປຂອງອາກາດ ທີ່ຮຸນແຮງນັ້ນ ຊຶ່ງທ່ານນາງກ່າວຕໍ່ໄປວ່າ: ແລະເວລານີ້ ໂລກກໍກໍາລັງຮ້ອນເອົ້າຂຶ້ນກ່ວາເກົ່າ ທົດສະວັດທີ່ຜ່ານມາ ຈາກປີ 2000 ຫາ ປີ 2009 ນັ້ນ ຖືວ່າເປັນໄລຍະທີ່ຮ້ອນເອົ້າທີ່ສຸດ ໃນປະຫວັດສາດ ມາຮອດປັດຈຸບັນ